2014-08-30

4.7.01

# Paigaldamine

Käesolev lisa puudutab peamiselt &kappname; paigaldamist &Linux; operatsioonisüsteemis. Viimane osa puudutab ka teisi operatsioonisüsteeme.

## &kappname; hankimine

&kappname; on arenduses olnud juba aastaid ja me oleme kõvasti vaeva näinud täieliku lõimimisega &kde; koosseisu. Varaseim stabiilne versioon (1.0.x) nõudis &kde; 3 teeke ega olnud seepärast saadaval paljudes Linuxi distributsioonides, mis olid juba üle läinud &kde; 4 peale. Kuid alates 2010. aasta augustis ilmunud versioonist 4.5 on ka &kappname; hõlpsasti kompileeritav ja paigaldatav kõigil &kde; versioonidel 4.3 või uuematel. Praegune 4.7 versioon juba nõuab &kde; 4.6, täpsemalt kdelibs'i ja kdepimlibs'i.

Kuigi oleme alustanud &kappname; portimist uue KDE Frameworks 5 peale, on see alles algusjärgus ja rakendus pole veel sellisena kasutatav. Loodetavasti oleme sellega valmis versiooniks 5.0, mis on kavas välja lasta 2015. aasta algul. Seni aga, kui tunnete tõsisemat huvi meie sellesuunalise töö vastu, soovitame tellida endale arendajate postiloendi &devlist;.

Edasi kirjeldame &kappname; paigaldamist sinu Linuxi distributsiooni tavapärase tarkvara paigaldamise protseduuriga. Järgmine osa käsitleb kompileerimist lähtekoodist.

### Distributsioonide ametlikud paketid

Parim viis &kappname; paigaldada on kasutada oma distributsiooni tarkvarahaldurit, näiteks apt-get, yum, portage või pacman. Sel juhul hoolitsetakse kõigi vajalike sõltuvuste ja teekide eest. Ehkki distributsioonidel kulub pärast &kappname; uue versiooni ilmumist natuke aega, enne kui see jõuab nende ametlikesse hoidlatesse, kasuta palun kõigepealt just seda võimalust.

### Toetamata hoidlad

Paljudel Linuxi distributsioonidel leidub kasutajaid, kes pakuvad omalt poolt toetamata hoidlaid, milles leidub uuemat tarkvara kui distributsiooni ametlikus hoidlas. Nende loetelu leiab &kappname; koduleheküljel.

## &kappname; kompileerimine lähtekoodist

Uusimat teavet viimase saadaoleva versiooni ja kõigi teadaolevate paigaldamisprobleemide kohta leiab &kappname; koduleheküljel. Samas leiab ka lingid uusimate versioonide pakitud failidele ning juhised, kuidas hankida lähtekood &kde; Gitist, kui soovid ise kompileerida uusima arendusversiooni.

Nagu võis mõista eelmisest lõigust, on &kappname; kompileerimisel lähtekoodist kaks erinevat põhjust. Kui sa ei leia just sinu distributsioonile pakendatud versiooni, laadi alla uusima stabiilse väljalaske pakitud fail. Käsiraamatu kirjutamise ajal oli selleks versioon 4.6.0. See on tavalistele kasutajatele soovitatav kompileerimisvõimalus.

Kui aga soovid hoida kätt arendustegevuse pulsil, proovida järele uusimaid veaparandusi või omadusi, võib ka laadida alla pakitud faili, mis kujutab endast hetkvõtet arendushoidlast. Samuti võib lähtekoodi otse hoidlast välja võtta. Versiooni 4.x lähtekood asub &kde; Gitis. (Versiooni 1.0.x lähtekood asus SourceForge'i CVS-is, aga seda enam ei arendata ega isegi toetata.) Kuidas sinna ligi pääseda, saab teada projekti koduleheküljel.

Kood Giti hoidlas ja arendus-hetkvõtted on aktiivses arendamises: neis võib esineda vigu, neid võivad tabada krahhid ning nad võivad andmeid segi ajada või lausa ära kaotada. Nende kasutamisel tuleb kindlasti teha vajalikud varukoopiad. Kui sul ei ole just kindlat põhjust kasutada arendusversiooni, tasuks püsida stabiilse välja lastud versiooni juures.

### Nõutavad teegid

&kappname; sõltub teatavatest teekidest, mis lubavad seda korralikult kompileerida ja käitada. Esimene nõue on KDE versioon 4.3.5 või uuem, eriti kdelibs ja kdepimlibs. Sõltuvalt distributsioonist võib olla vaja &kappname; kompileerimiseks otseselt laadida -devel versioonid, mitte lihtsalt käivitada eelnevalt kompileeritud versioon. Alates versioonist 4.6.0 sõltub &kappname; ka libalkimia versioonist 4.3.1 või uuem. Lisanõuded saab tuvastada allpool sammu cmake ajal.

Lisaomadusi võimaldavad kasutada kompileerimisajal saada olevad lisateegid. Kaks levinumat on

- libofx versiooniga 0.9.4 või uuem, mis võimaldab importida OFX-vormingus finantsandmeid, ja

- AqBanking versiooniga 5.0.0 või uuem, mis võimaldab kasutada teatavaid internetipanganduse võimalusi. Pane tähele, et varasemate versioonide vigade tõttu on tungivalt soovitatav kasutada versiooni 5.0.14 või uuem.

### Ehitamisjuhised

&kappname; kasutab cmake'i ehitamissüsteemi. Täpsemat teavet annab lähtekoodi juurkataloogis leiduv fail README.cmake. Põhisammud on järgmised:

- `$ mkdir build`
- `$ cd build`
- `$ cmake .. -DCMAKE_INSTALL_PREFIX=/usr/`
- `$ make`
- `$ sudo make install/fast`

Pane tähele, et viimane samm on nõutav. &kappname; eeldab leida teatavad komponendid standardses asukohas ja kui käivitad selle ehitamiskataloogist ilma paigaldamissammuta, võivad ikoonid olla kadunud või esineda muid üllatusi.

Kui oled kompileerinud lähtekoodi Gitist ja soovid uuendada uusimale versioonile, tuleb enamasti teha vaid järgmist:

- `$ cd <lähtekoodi juurkataloogi asukoht>`
- `$ git pull --rebase`
- `$ cd build`
- `$ make`
- `$ sudo make install/fast`

Kuid arendajate tehtud muudatused tekitavad mõnikord kompileerimisprobleeme, kui sa ei alusta puhta koodibaasiga. Sellisel juhul tuleb teha järgmist:

- `$ cd <lähtekoodi juurkataloogi asukoht>`
- `$ git pull --rebase`
- `$ rm -r build`
- `$ mkdir build`
- `$ cd build`
- `$ cmake .. -DCMAKE_INSTALL_PREFIX=/usr/`
- `$ make`
- `$ sudo make install/fast`

## &kappname; paigaldamine ilma Linuxita

&kappname; on edukalt kompileeritud &MacOS; X tarbeks ja on saadaval veebieleheküljel MacPorts.

&kappname; on saadaval ka &Windows; jaoks. See algatus on ikka veel arengujärgus, aga viimasel aastal on selles vallas saavutatud suurt edu. Täpsemat teavet &kde;, sealhulgas &kappname; käitamise kohta &Windows; keskkonnas leiab veebilehelt KDE on Windows. Autonoomse installeri, mis paigaldab ainult &kappname;, leiab &kappname; koduleheküljel paikneva allalaadimislingi alt. Pane tähele, et installeri uusim versioon ei tööta enam &Windows; XP keskkonnas. Väljalaske ajal ei olnud teada, kas seda õnnestub muuta, sest probleem on seotud rakenduse ehitamiseks vajalike tööriistade, mitte rakenduse endaga.

Kui tead, et &kappname; on edukalt kompileeritud ja saadaval muudelegi operatsioonisüsteemidele, anna ka meile teada, et me saaksime sellest laiemalt teada anda.